CELEX: 62015CN0193
Language: fi
Date: 2015-04-27 00:00:00
Title: Asia C-193/15 P: Valitus, jonka Tarif Akhras on tehnyt 27.4.2015 unionin yleisen tuomioistuimen (seitsemäs jaosto) asiassa T-579/11, Tarif Akhras v. Euroopan unionin neuvosto, 12.2.2015 antamasta tuomiosta

22.6.2015   
            
            
               FI
            
            
               Euroopan unionin virallinen lehti
            
            
               C 205/24
            
         Valitus, jonka Tarif Akhras on tehnyt 27.4.2015 unionin yleisen tuomioistuimen (seitsemäs jaosto) asiassa T-579/11, Tarif Akhras v. Euroopan unionin neuvosto, 12.2.2015 antamasta tuomiosta
   (Asia C-193/15 P)
   (2015/C 205/32)
   Oikeudenkäyntikieli: englanti
   
      Asianosaiset
   
   
      Valittaja: Tarif Akhras (edustajat: solicitor S. Millar, solicitor S. Ashley, D. Wyatt, QC, ja barrister R. Blakeley)
   
      Muut osapuolet: Euroopan unionin neuvosto ja Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa yleisen tuomioistuimen (seitsemäs jaosto) asiassa T-579/11, Tarif Akhras v. Euroopan unionin neuvosto 12.2.2015 antaman tuomion osittain
            
         
               —
            
            
               kumoaa asiassa T-579/11 riitautetut, 23.3.2012 päivätyt ja sitä myöhäisemmät toimenpiteet siltä osin kuin niitä sovelletaan valittajaan
            
         
               —
            
            
               velvoittaa neuvoston korvaamaan valituksesta ja yleisessä tuomioistuimessa käydystä oikeudenkäyntistä aiheutuneet ja aiheutuvat oikeudenkäyntikulut
            
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi kahteen valitusperusteeseen.
   Ensinnäkin yleinen tuomioistuin teki oikeudellisen virheen katsoessaan, että neuvosto oli oikeutettu soveltamaan olettamaa, jonka mukaan valittaja oli hyötynyt hallinnosta ja/tai tukenut sitä, ja yleinen tuomioistuin ei soveltanut oikeaa testiä, eli sitä, muodostavatko tosiseikat riittävän konkreettisten, täsmällisten ja yhtäpitävien todisteiden kokonaisuuden, jonka perusteella voidaan osoittaa, että valittaja hyötyi hallinnosta ja/tai tuki sitä.
   Toiseksi yleinen tuomioistuin teki oikeudellisen virheen ottaessaan vääristyneellä tavalla huomioon sitä kysymystä koskevat todisteet, hyötyikö valittaja hallinnosta ja/tai tukiko hän sitä, jotka, jollei niitä olisi otettu huomioon vääristyneellä tavalla, olisivat osoittaneet, että valittaja ei tukenut hallintoa tai hyötynyt siitä.
   Jos yleinen tuomioistuin ei olisi soveltanut olettamaa ja/tai se olisi soveltanut oikeaa testiä ja/tai ei olisi ottanut vääristyneellä tavalla huomioon edellä mainittuja todisteita, se olisi kumonnut asiassa T-579/11 riitautetut, 23.3.2012 päivätyt ja sitä myöhäisemmät toimenpiteet.